Milan Bandić
**Milan Bandić** (22. marraskuuta 1955 – 28. helmikuuta 2021) oli kroatialainen poliitikko, Zagrebin pormestari 2000–2002 ja 2005–2021.

Bandić oli kotoisin Grudesta, nykyisestä Bosnia ja Hertsegovinata. Hän opiskeli Zagrebin yliopistossa ja valmistui politiikan tutkimuksen laitokselta. Hän aloitti vuonna 2000 jatko-opinnot.

Bandić valittiin vuonna 1995 Zagrebin kaupunginvaltuustoon ja vuonna 2000 Kroatian parlamenttiin. Toukokuussa 2000 hänet puolestaan valittiin kaupunginvaltuuston kokouksessa Zagrebin pormestariksi. Bandić sai jatkokauden vuonna 2001, ja vuonna 2002 hänet nimitettiin varapormestariksi. Bandićin kolmas kausi pormestarina alkoi vuonna 2005.

Bandić kuului pitkään Kroatian sosiaalidemokraattiseen puolueeseen, mutta hän lähti puolueesta 2009 osallistuakseen sitoutumattomana vuoden 2010 presidentinvaaleihin. Bandić sai presidentinvaalissa 39,71 prosenttia äänistä. Bandićin kilpailija Ivo Josipović valittiin Kroatian kolmanneksi presidentiksi.

Bandić perusti ympärilleen uuden Bandić Milan 365 -puolueen. Sen listoilta hänet valittiin vuonna 2017 jo kuudennen kerran Zagrebin pormestariksi. Puolue sai tuolloin myös enemmistön kaupunginvaltuustoon. Kroatian parlamentissa hän istui yhdeksän kautta, viimeisin kausi oli 2016–2020.

Bandićin pormestariaikana Zagrebin kaupunkikuva muuttui radikaalisti, ja kaupunkiin rakennettiin monia uusia asuinalueita. Hän oli kuitenkin myös erittäin kiistanalainen poliitikko, sillä häntä syytettiin useasti korruptiosta ja vallan väärinkäytöstä. Zagrebissakin Bandićin suosio oli 2010-luvun lopulla selvässä laskussa, ja elokuvantekijä Dario Juričan toi Bandićin Kroatian puheenaiheeksi järjestelmällä protesteja Zagrebissa vuoden 2020 presidentinvaalien aikana. Presidentti Kolinda Grabar-Kitarovićin tappion epäillään jopa osittain aiheutuneen sillä, että Bandić asettui tukemaan tätä vaaleissa.

Bandić kuoli helmikuussa 2021 sydänkohtaukseen. Hän oli kuollessaan maailman pisimpään valtion pääkaupungin pormestarina toiminut henkilö.

Lähteet
-------

1. 1 2 3  Marc Rowlands: Zagreb Mayor Milan Bandić Dead, Heart Attack, Aged 66 Years Old Total Croatia News.  Arkistoitu 1.5.2021. Viitattu 28.2.2021. (englanniksi)
2. 1 2 3  Preminuo zagrebački gradonačelnik Milan Bandić  28.2.2021. Hrvatska radiotelevizija. Viitattu 28.2.2021. (kroatiaksi)
3. ↑  Croatian police arrest Zagreb mayor on corruption charges  19.10.2014. Reuters. Viitattu 28.2.2021. (englanniksi)
4. ↑  Josipovic voitti Kroatian presidentinvaalit  11.1.2010. Yle Uutiset. Viitattu 11.1.2010.
5. ↑  9th term of the Croatian Parliament (14 October 2016 - 22 July 2020) Croatian Parliament. Viitattu 28.2.2021. (englanniksi)
6. ↑  Tea Trubić Macan: The beginning of the end for Zagreb’s mayor Euractiv Media Network. Viitattu 28.2.2021. (englanniksi)
7. ↑  Tena Prelec: Croatia 2020: Nations in Transit Country Report Freedom press. Viitattu 28.2.2021. (englanniksi)
8. ↑  Anja Vladisavljevic: Protesters Vent Fury With Zagreb Mayor During Trial  22.1.2020. BIRN. Viitattu 28.2.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |